ดึงคนนอกตรวจสอบทุจริต
กรมบัญชีกลางเปิดรับคนนอกตรวจสอบทุจริตจัดซื้อจัดจ้างเพิ่ม สกัดคนโกง จ่ายใต้โต๊ะ
25 ต.ค. 2560

กรมบัญชีกลางเปิดรับคนนอกตรวจสอบทุจริตจัดซื้อจัดจ้างเพิ่ม สกัดคนโกง จ่ายใต้โต๊ะน.ส.สุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางเปิดรับสมัครผู้สังเกตการณ์เพิ่มเติม เพื่อปฏิบัติหน้าที่เป็นผู้สังเกตการณ์ ในโครงการจัดซื้อจัดจ้างของหน่วยงานภาครัฐ ตามมาตรการข้อตกลงสัญญาคุณธรรม ซึ่งคณะกรรมการจะต้อง มีตัวแทนจากภายนอกด้วย โดยจะ เปิดรับสมัครระหว่างวันที่ 16 ต.ค.- 16 พ.ย. 2560 และจะประกาศรายชื่อ ผู้ที่ได้รับคัดเลือกภายในวันที่ 1 ธ.ค. 2560ทั้งนี้ ผู้ที่สนใจสมัครเป็นผู้ สังเกตการณ์ต้องมีคุณสมบัติดังต่อไปนี้ คือ มีสัญชาติไทย มีประสบการณ์ มีความรู้ความเชี่ยวชาญในสาขา วิชาชีพต่างๆ เช่น สาขากฎหมาย โทรคมนาคมและเทคโนโลยีสารสนเทศ เศรษฐศาสตร์ การเงิน การคลัง เป็นต้น ไม่เป็นหรือเคยเป็นบุคคลล้มละลาย โดยทุจริต ไม่เคยถูกไล่ออก ปลดออก หรือเลิกจ้างจากหน่วยงานของรัฐ รัฐวิสาหกิจ องค์กร หรือสถานประกอบการเอกชน เพราะทุจริตสำหรับข้อตกลงสัญญาคุณธรรม เป็นเรื่องที่บรรจุไว้ใน พ.ร.บ.จัดซื้อ จัดจ้างใหม่ที่เริ่มใช้ในวันที่ 23 ส.ค. 2560 ที่ผ่านมา บังคับให้การจัดซื้อจัดจ้างต้องมีการทำสัญญาคุณธรรมทั้งหมด ทำให้ต้องมีการรับผู้สังเกตการณ์จากภายนอกเพิ่มเติมให้เพียงพอ โดยมีอำนาจตรวจสอบตั้งแต่การประมูลไปจนถึงการรับงานเพื่อป้องกันการทุจริตจากการจัดซื้อ จัดจ้างนอกจากสัญญาคุณธรรมแล้ว กระทรวงการคลัง ยังได้นำร่อง 5 โครงการก่อสร้างขนาดใหญ่ภาครัฐที่มีมูลค่าเกิน 1,000 ล้านบาท เข้าโครงการความโปร่งใสในการก่อสร้างภาครัฐของประเทศไทย (CoST) โดยสร้างกลไกและมาตรฐานของการเปิดเผยข้อมูลเพื่อเพิ่มความโปร่งใสในทุกๆ ขั้นตอนที่เกี่ยวกับโครงการก่อสร้างภาครัฐ โดยการนำร่อง 5 โครงการ คิดเป็นมูลค่ากว่า 5 หมื่นล้านบาท และอนาคตมีแผนจะมีการขยาย CoST ไปโครงการก่อสร้างที่ไม่เกิน 100 ล้านบาททั้งนี้ ในปัจจุบันมีผู้เชี่ยวชาญด้านต่างๆ ขึ้นบัญชีรายชื่อผู้สังเกตการณ์กับองค์กรต่อต้านคอร์รัปชัน (ประเทศไทย) แล้ว 162 คน และปฏิบัติหน้าที่เป็นผู้สังเกตการณ์ 100 คน